
REFERAT DE SPECIALITATE




	Subsemnatul, Paul Sorin Munteanu, administrator public al comunei Aroneanu solicit aprobarea proiectului de hotărâre cu privire la „atribuirea în folosință gratuită în baza unui contract de comodat către  S.N.T.G.N. TRANSGAZ S.A. Mediaș  a terenului în suprafață de 581 mp. pe care se va amplasa S.R.M.P. Dorobanț (Aroneanu) în vederea implementării obiectivului de investiții ,,Racord și S.R.M.P. Dorobanț (Aroneanu), alimentare cu energie electrică și împrejmuire’’ în comuna Aroneanu, județul Iași ”.

	În vederea amplasării stației de reglare și măsurare a mediei presiuni, componentă a proiectului de investiții „Înființare rețea de gaze naturale în comuna Aroneanu și satele aparținătoare”, S.N.T.G.N Transgaz S.A. Mediaș solicită punerea la dispoziție a terenului propus prin proiect. Terenul în suprafață de 581 m2 are numărul cadastral 66280 și este înscris în cartea funciară numărul 66280. Terenul a fost dobândit conform Contract de Vânzare-Cumpărare nr. 7406 din 01/09/2020 și se află în domeniul privat al comunei Aroneanu.

Prin urmare, propun spre dezbatere și aprobare Consiliului Local al comunei Aroneanu proiectul de hotărâre în forma prezentată.





Administrator public,
Ing. Paul Sorin Munteanu

